Cena SEO optimizacije znaša povečini od 200 €/mesec dalje. Za to ceno v Sloveniji dobite nekaj gostujočih člankov (z do-follow poovezavo) mesečno na dokaj dobrih (DA20) domenah. A to ni dovolj. Kot smo že povedali, morate najprej urediti tehnični “on-site” SEO, katerega cena je močno odvisna od tega, kako obsežna in v kakšni meri je urejena vaša spletna stran. V kolikor tako optimizacijo naročite vam večina ponudnikov analizo uredi zastonj, enkratna cena izvedbe pa se začne pri 150 € (za običajne strani), v kolikor pa je stran obsežnejša pa nekoliko več. Ostane še pisanje besedil, ki v kolikor ga izvajate sami ne stane nič, razen časa in energije. V tem primeru je smiselno, da najdete strokovnjaka, ki vam bo naredil SEO strategijo, da boste tako vedeli kaj in kako pisati in da vam mordda članke optimizira, preden jih objavite. V kolikor boste za ta namen najeli pisca besedil, pa se cene za 2-3 članke mesečno začnejo pri cca 150 €. Pisanje SEO besedil pa je lahko dražje (od 200 €/ mesečno) odvisno od strokovnjaka.  Če celotno izvajanje SEO optimizacije prepustite zunanjim strokovnjakom, potem boste vsa ta SEO področja imeli urejena od približno 500 € na mesec in več.